CELEX: 62013TN0019
Language: et
Date: 2013-01-11 00:00:00
Title: Kohtuasi T-19/13: 11. jaanuaril 2013 esitatud hagi — Ekologický právní servis versus komisjon

16.3.2013   
            
            
               ET
            
            
               Euroopa Liidu Teataja
            
            
               C 79/25
            
         11. jaanuaril 2013 esitatud hagi — Ekologický právní servis versus komisjon
   (Kohtuasi T-19/13)
   2013/C 79/44
   Kohtumenetluse keel: inglise
   
      Pooled
   
   
      Hageja: Ekologický právní servis (Brno, Tšehhi Vabariik) (esindaja: advokaat P. Černý)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 12. novembri 2012. aasta otsus K(2012) 8382, millega tunnistati vastuvõetamatuks komisjoni 6. juuli 2012. aasta otsuse K(2012) 4576, mis puudutab Euroopa Parlamendi ja nõukogu direktiivi 2003/87/EÜ (1) artikli 10c punkti 5 kohast taotlust eraldada Tšehhi Vabariigile üleminekuperioodiks tasuta saastekvoote elektritootmise moderniseerimiseks, sisemise läbivaatamise taotlus;
            
         
               —
            
            
               tühistada komisjoni 6. juuli 2012. aasta otsus K(2012) 4576, mis puudutab Euroopa Parlamendi ja nõukogu direktiivi 2003/87/EÜ artikli 10c punkti 5 kohast taotlust eraldada Tšehhi Vabariigile üleminekuperioodiks tasuta saastekvoote elektritootmise moderniseerimiseks; ja
            
         
               —
            
            
               mõista menetluskulud välja kostjalt.
            
         
      Väited ja peamised argumendid
   
   Hagi põhjendamiseks esitab hageja kaks väidet.
   
               1.
            
            
               Esimese väite kohaselt on Euroopa Komisjoni 12. novembri otsus K(2012) 8382, õigusvastane, kuna see on vastuolus Euroopa Liidu lepingu artikliga 17; Euroopa Liidu toimimise lepingu artikliga 263 ning määruse (EÜ) nr 1367/2006 (2) artikli 2 lõike 1 punktiga g ja artikliga 10.
            
         
               2.
            
            
               Teise väite kohaselt on komisjoni 6. juuli 2012. aasta otsus õigusvastane, kuna see on vastuolus ELTL artikliga 263; direktiiviga 2003/87/EÜ, millega luuakse ühenduses kasvuhoonegaaside saastekvootidega kauplemise süsteem (muudetud direktiiviga 2009/29/EC (3)); komisjoni teatisega — suunised direktiivi 2003/87/EÜ artikli 10c võimaliku kohaldamise kohta (2011/C 99/03); ja direktiiviga 2001/42/EÜ (4) teatavate kavade ja programmide keskkonnamõju hindamise kohta.
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32).
   
      (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).
   
      (3)  Euroopa Parlamendi ja nõukogu 23. aprilli 2009. aasta direktiiv 2009/29/EÜ, millega muudetakse direktiivi 2003/87/EÜ, et täiustada ja laiendada ühenduse kasvuhoonegaaside saastekvootidega kauplemise süsteemi (ELT L 140, lk 63).
   
      (4)  Euroopa Parlamendi ja nõukogu 27. juuni 2001. aasta direktiiv 2001/42/EÜ teatavate kavade ja programmide keskkonnamõju hindamise kohta (EÜT L 197, lk 30; ELT eriväljaanne 15/06, lk 157).